Entre Lagos besoek
Na 'n goeie gesprek kom ons agter dat daar nog nie verstaan word wat liefde is nie.
Op 'n stadium vra ek wat Jesus sou doen as hy hier gewoon het. Hy sou na Sy huis kyk in Sy tuin werk, maar wat sal Hy nog gedoen het?
Een antwoord was dat Hy dalk vir hulle geld sou gee. Hy weet nie.
Dit is 'n baie plattelandse gebied, maar hier is heelwat kerke. Dit wys waar die area se denke is oor Christenskap.
Verder tel ek op dat hier nie eenheid is nie.
Hoe verduidelik mens eenheid as die woord liefde nie gaan help nie. Op die ou end praat ons eintlik baie diep oor vergifnis. Eers erkenning dat ons foute maak en sonde doen. Daarna die ses stappe van hoe om vergifnis te vra en dan hoe seer ons onsself maak deur met wrokke rond te loop. Die Jesus verhaal aan die kruis is die fondasie vir vergifnis. Dit kom uit genade van Hom af. Dan ook hoe die Gees en 'n intieme verhouding met Hom ons in staat stel om te vergewe, foute te erken en nederig te wees in die proses. Hy bewerk in ons wat ons self nie in staat is om te doen nie. Gesprekke gaan dieper as wat ek verwag het en terugvoer wys dat die Gees wel in harte gewerk het.
Nou kon ek terug kom na die woord liefde, want saam met die doodgaan en prys gee van jouself, is vergifnis deel van liefde.